Ekainaren 3a

Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak 11-24/PES-00237 galdera idatzia egin du Tafallako Errekoletoen eraikineko fatxadak garbitzeko proiektuari buruz. Hona hemen Nafarroako Gobernuaren Kultura, Kirol eta Turismoko kontseilariak horretaz ematen dion informazioa:

Vianako Printzea Erakundea-Kultura Zuzendaritza Nagusiak, Ondare Historikoaren Zerbitzuaren bitartez, ondare historikoa babestu, kontserbatu, katalogatu eta zabaltzeko zereginak gauzatzen ditu adierazpen artistikoetan, arkeologikoetan eta kidekoetan. Horregatik, mantentzea, zaharberritzea eta kontserbatzea horretarako nazioarteko estandarren arabera garbiketa egitea baino gehiago da,

Halaber, argitu behar dut Vianako Printzea Erakundea-Kultura Zuzendaritza Nagusiak ez duela proiektu bat ere eten, ez aipatu den kasuan ezta beste batean ere. Ondare Zerbitzuak obra proiektuak idazteko hasiera planifikatze du, ez horien egikaritzea, ekintza mota horietan behar den aurrerapenari jarraikiz.

Tafallako Errekoletoen fatxaden kasuan, ez da garbiketa proiektu bat, baizik eta Tafallako Errekoletoen komentu ohiaren elizako iparraldeko eta ekialdeko fatxaden inguratzailea zaharberritzeko proiektu bat. Zaharberritze proiektua aztertzeko eta idazteko fasean dago. Barnean hartuko du fatxadak garbitzea, karezko mortairuarekin elkartzea, estalkiaren hegala eta erretena konpontzea, harlandu kaltetuak ordeztea eta eskultura multzoetan eta kanpaietan lanak egitea. Esku-hartzearen analisi teknikoa egin ostean, zehaztu beharko dira kronograma, beharrezko giza baliabideak eta baliabide ekonomikoak eta inguruan lan egiteko plana, dakartzan afektazioak barne.

Ondare Historikoaren Zerbitzuak 2024an amaituko du proiektua idazten, era eraikinaren barrualdean esku hartzeko proposamenak baldintzatuko du egikaritzea.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 3an

Kultura, Kirol eta Turismoko kontseilaria: Rebeca Esnaola Bermejo